विद्यार्थियों को खुद से करो की अवधारणा का उपयोग कर अपने अभिनव विचारों को मूर्त रूप देने और भारत की सामाजिक सामुदायिक अथवा आर्थिक समस्याओं का अभिनव समाधान विकसित करने के लिए प्रोत्साहित किया जाता है। अपने स्कूलों में एटीएल में कार्य करते हुए रचनात्मक प्रौद्योगिकी प्लेटफॉर्मों के जरिए अपनी जिज्ञासा रचनात्मकता और कल्पनाशीलता काफी हद तक बढ़ा चुके युवा विद्यार्थियों ने अपने अभिनव समाधानों का प्रारूप तैयार करना शुरू भी कर दिया है और इसके साथ ही उन्होंने कई रचनात्मक परियोजनाओं पर काम भी शुरू कर दिया है जिनमें बेहतर सिंचाई प्रबंधन एवं कचरा प्रबंधन भी शामिल हैं। इसी तरह अपनी लैब में आईओटी उपकरणों तथा रोबोटिक्स का उपयोग कर सेंसर आधारित समाधान विकसित करना भी इन परियोजनाओं में शामिल है।